CELEX: 62013CA0477
Language: hu
Date: 2015-04-16 00:00:00
Title: C-477/13. sz. ügy: A Bíróság (negyedik tanács) 2015. április 16-i ítélete (a Bundesverwaltungsgericht [Németország] előzetes döntéshozatal iránti kérelme) – Eintragungsausschuss bei der Bayerischen Architektenkammer kontra Hans Angerer (Előzetes döntéshozatal iránti kérelem — A 2005/36/EK irányelv — 10. cikk — Szakmai képesítések elismerése — Az építészmérnöki szakma megkezdése — Az V. melléklet 5.7.1 pontjában nem felsorolt okiratok — A „különleges és kivételes ok”, valamint az „építészmérnök” fogalma)

15.6.2015   
            
            
               HU
            
            
               Az Európai Unió Hivatalos Lapja
            
            
               C 198/5
            
         A Bíróság (negyedik tanács) 2015. április 16-i ítélete (a Bundesverwaltungsgericht [Németország] előzetes döntéshozatal iránti kérelme) – Eintragungsausschuss bei der Bayerischen Architektenkammer kontra Hans Angerer
   (C-477/13. sz. ügy) (1)
   
   ((Előzetes döntéshozatal iránti kérelem - A 2005/36/EK irányelv - 10. cikk - Szakmai képesítések elismerése - Az építészmérnöki szakma megkezdése - Az V. melléklet 5.7.1 pontjában nem felsorolt okiratok - A „különleges és kivételes ok”, valamint az „építészmérnök” fogalma))
   (2015/C 198/06)
   Az eljárás nyelve: német
   
      A kérdést előterjesztő bíróság
   
   Bundesverwaltungsgericht
   
      Az alapeljárás felei
   
   
      Felperes: Eintragungsausschuss bei der Bayerischen Architektenkammer
   
      Alperes: Hans Angerer
   
      Az eljárásban részt vesz: Vertreter des Bundesinteresses beim Bundesverwaltungsgericht, Landesanwaltschaft Bayern als Vertreter des öffentlichen Interesses
   
      Rendelkező rész
   
   
               1)
            
            
               A 2009. április 6-i 279/2009/EK bizottsági rendelettel módosított, a szakmai képesítések elismeréséről szóló, 2005. szeptember 7-i 2005/36/EK európai parlamenti és tanácsi irányelv 10. cikkének c) pontját akként kell értelmezni, hogy annak a kérelmezőnek, aki a képesítés megszerzését tanúsító okiratok elismerésének az ezen irányelv III. címének I. fejezetében előírt általános rendszerét kívánja igénybe venni, azonfelül, hogy az említett irányelv V. melléklete 5.7.1 pontjában nem felsorolt képesítés megszerzését tanúsító okirattal kell rendelkeznie, bizonyítania kell „különleges és kivételes ok” fennállását is.
            
         
               2)
            
            
               A 279/2009 rendelettel módosított 2005/36 irányelv 10. cikkének c) pontját akként kell értelmezni, hogy a „különleges és kivételes ok” e rendelkezés értelmében vett fogalma az olyan körülményekre utal, amelyek folytán a kérelmező nem rendelkezik valamely, az ezen irányelv V. mellékletének 5.7.1 pontjában felsorolt képesítés megszerzését tanúsító okirattal, azzal, hogy az említett kérelmező nem hivatkozhat arra, hogy rendelkezik olyan szakmai képesítésekkel, amelyek saját tagállamában lehetővé teszik az általa a fogadó tagállamban gyakorolni kívánt szakmától eltérő szakma megkezdését.
            
         
               3)
            
            
               A 279/2009 rendelettel módosított 2005/36 irányelv 10. cikkének c) pontját akként kell értelmezni, hogy az „építészmérnök” e rendelkezésben említett fogalmát a fogadó tagállam jogszabályai alapján kell meghatározni, következésképpen e rendelkezés nem írja elő szükségszerűen, hogy a kérelmező képzése és tapasztalata az építészeti tervezés, felügyelet és kivitelezés műszaki tevékenységeken túl művészi alkotói, várostervezési, gazdasági és adott esetben műemlékvédelmi tevékenységekre is kiterjedjen.
            
         
      (1)  HL C 344., 2013.11.23.